A close up of a logo

Description automatically generated

**Susipažinkite su „Venu X1“ – ploniausiu „Garmin“ laikrodžiu su išskirtiniu 2 colių AMOLED ekranu**

**„Garmin“ pristato naują išmanų laikrodį „Venu X1“ – tai naujovė rinkoje, sujungianti pažangiausias technologijas ir stilingą dizainą. Išskirtinis 2 colių AMOLED ekranas, įbrėžimams atsparus safyro stiklas, titano nugarėlė ir iki 8 dienų veikianti baterija – visa tai padės stebėti svarbiausius sveikatos ir fizinio aktyvumo rodiklius bei mėgautis nepriekaištingu, elegantišku dizainu. „Venu X1“ taip pat turi integruotą mikrofoną, garsiakalbį ir LED žibintuvėlį, todėl atsiliepti į skambučius ar perskaityti pranešimus galima dar patogiau.**

„Venu X1“ – tai funkcionalumo ir stiliaus derinys. Šiame įrenginyje sutalpintos visos svarbiausios „Garmin“ funkcijos, tačiau išlaikytas elegantiškas dizainas. Didelis ekranas suteikia galimybę matyti labiausiai reikalingą informaciją – nuo žemėlapių ir treniruočių duomenų iki sveikatos rodiklių ar pranešimų“, – sako „Garmin“ pardavimų ir rinkodaros viceprezidentė Susan Lyman.

**Sujungia stilių su pažangiausiomis technologijomis**

Naujasis „Venu X1“ išsiskiria įspūdingu 2 colių AMOLED ekranu, kuris leidžia dar patogiau matyti svarbiausius duomenis. Didelis, ryškus ekranas užtikrina puikų matomumą net tiesioginiuose saulės spinduliuose, o galimybė keisti šrifto dydžius leidžia individualiai pritaikyti informacijos prieinamumą pagal poreikį.

Išmaniojo laikrodžio dizainas sukurtas taip, kad būtų patogu nešioti visą dieną. Lengva, bet itin tvirta titano nugarėlė ir įbrėžimams atsparus safyro stiklas užtikrina ilgaamžiškumą bei apsaugą nuo pažeidimų. Naudotojai taip pat gali individualiai pritaikyti ciferblatą – jame galima matyti svarbiausią informaciją realiuoju laiku: žingsnių skaičių, širdies ritmą, buvimo aukštį ar pasirengimą treniruotei.

Tam, kad laikrodis būtų ne tik funkcionalus, bet ir patogus, komplekte yra 24 mm „ComfortFit“ nailoninis dirželis, užtikrinantis patogų ir stabilų prigludimą visą parą. „Venu X1“ galima rinktis iš dviejų populiarių spalvų – klasikinės juodos ir samanų žalios, tad jis puikiai dera tiek prie sportinio, tiek prie kasdienio stiliaus.

**Pritaikytas įvairioms situacijoms**

„Venu X1“ sukurtas tam, kad lydėtų naudotojus kiekviename žingsnyje – nuo ankstyvo ryto iki vėlyvo vakaro. Laikrodyje integruotas ryškus LED žibintuvėlis padeda lengviau orientuotis esant prastam apšvietimui, o įmontuotas garsiakalbis ir mikrofonas suteikia galimybę skambinti ir atsiliepti į skambučius itin patogiai. „Venu X1“ taip pat veikia balso asistento funkcija, kuri leidžia įrenginį valdyti balsu, pavyzdžiui, paprašyti pradėti treniruotę ar nustatyti laikmatį net be telefono ryšio.

Naujasis „Garmin“ išmanusis laikrodis pasirodys prekyboje jau birželio 18 dieną. Jo kaina prasidės nuo 799,99 Eur.

Šis modelis siūlo platų funkcijų spektrą – nuo pažangių sveikatingumo ir sporto režimų iki išmaniųjų funkcijų bei sprendimų aktyviam laisvalaikiui gamtoje.

Daugiau informacijos apie šio laikrodžio galimybes rasite oficialioje „Garmin“ svetainėje: [garmin.com/lt-LT](https://www.garmin.com/lt-LT/).

**Apie „Garmin International, Inc.“**: „Garmin International, Inc.“ yra „Garmin Ltd.“ (NYSE: GRMN) dukterinė įmonė. „Garmin Ltd.“ yra registruota Šveicarijoje, o pagrindinės jos dukterinės įmonės įsikūrusios Jungtinėse Amerikos Valstijose, Taivane ir Jungtinėje Karalystėje. „Garmin“ ir „Edge“ yra registruotieji prekių ženklai, o „Tacx Training“ yra „Garmin Ltd.“ arba jos dukterinių įmonių prekių ženklas.

Visi kiti prekių ženklai, produktų pavadinimai, įmonių pavadinimai, prekių ir paslaugų ženklai priklauso jų teisėtiems savininkams. Visos teisės saugomos.

**Pranešimas apie perspektyvinius teiginius:**

Šis pranešimas apima perspektyvinius teiginius apie „Garmin Ltd.“ ir jos veiklą. Tokie teiginiai grindžiami vadovybės dabartiniais lūkesčiais. Šiame pranešime aptarti perspektyviniai įvykiai ir aplinkybės gali neįvykti, o realūs rezultatai gali reikšmingai skirtis dėl žinomų ir nežinomų rizikos veiksnių bei neapibrėžtumų, turinčių įtakos „Garmin“, įskaitant, bet neapsiribojant, rizikos veiksniais, išvardytais 2023 m. gruodžio 30 d. metinėje ataskaitoje „Form 10-K“, kurią „Garmin“ pateikė Vertybinių popierių ir biržų komisijai (bylos numeris 0001-411180). Šios ataskaitos kopiją galima rasti adresu <http://www.garmin.com/aboutGarmin/invRelations/finReports.html>

Joks perspektyvinis teiginys nėra garantuotas. Perspektyviniai teiginiai atspindi tik jų paskelbimo datą, o „Garmin“ neprisiima įsipareigojimo viešai atnaujinti ar tikslinti jokio perspektyvinio teiginio, nesvarbu, ar tai būtų padaryta gavus naujos informacijos, dėl ateities įvykių ar kitų priežasčių.

**Daugiau informacijos:**

Kamilė Augėnaitė  
Projektų vadovė  
Komunikacijos agentūra co:agency  
Tel. +370 6 114 2737  
[kamile.a@cogency.lt](mailto:kamile.a@cogency.lt)